
Avaliku ürituse „Motohooaja avamine Narvas 2009” loa taotluse rahuldamine
1. Asjaolud ja menetluse käik

17.04.2009.a. esitas Mootorrattaklubi Rolling Freedom, reg. kood 80218718 Narva Linnavalitsuse Linnavara- ja Majandusametile avaliku ürituse loa taotluse.

Mootorrattaklubi Rolling Freedom kavandab viia läbi 25.04.2009.a. kellaajal 13.00-14.00 Narva linnas avalikkusele suunatud iga-aastase ürituse „Motohooaja avamine Narvas 2009”. Üritusest osavõtt on kõigile huvilistele tasuta ning alkoholi müüki ei toimu. Üritus viiakse läbi motorongkäigu vormis. Motorongkäigu läbiviimise marsruudiks on Tallinna mnt 55a – Tallinna mnt – Kreenholmi prospekt – Gerassimovi tänav – Kalda tänav – Raudsilla tänav – Grafovi tänav – Rootsi lõvi (peatus 15 min.) – Puškini tänav – Tallinna mnt – Rahu tänav – Kangelaste prospekt – Rakvere tänav – Jõesuu tänav.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Motorattaklubi Rolling Freedom loa taotlus avaliku ürituse „Motohooaja avamine Narvas 2009” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Motorattaklubi Rolling Freedom taotlus avaliku ürituse „Motohooaja avamine Narvas 2009” läbiviimiseks. 

3.2. Avaliku ürituse korraldajaks on Mootorrattaklubi Rolling Freedom, reg. kood 80218718, Kangelaste 2, Narva.

3.3. Motoronkkäigu läbiviimise marsruudiks on Tallinna mnt 55a – Tallinna mnt – Kreenholmi prospekt – Gerassimovi tänav – Kalda tänav – Raudsilla tänav – Grafovi tänav – Rootsi lõvi (peatus 15 min.) – Puškini tänav – Tallinna mnt – Rahu tänav – Kangelaste prospekt – Rakvere tänav – Jõesuu tänav.
3.4. Avalik üritus on ühepäevane: algab 25.04.2009.a. kell 13.00 ning lõpeb kell 14.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Korraldus jõustub seadusega sätestatud korras.

